AndreaBozzo/ceres-open-data-index huggingface dataset:
Pori-Mäntyluoto-Tahkoluoto-tasoristeyshanke

Pori-Mäntyluoto-Tahkoluoto-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Pori-Mäntyluoto-Tahkoluoto-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Kuntavaalien 2012 tulokset Varsinais-Suomessa

Kuntakohtainen vuoden 2012 kunnallisvaalien tuloskartta on tuotettu Lounaispaikassa/Varsinais-Suomen liitossa Tilastokeskuksen ja vaalit.fi -sivuston tietojen pohjalta. Vaalitulokset on esitelty vuoden 2012 kuntarajoihin perustuen. Kartalla esitellään suurimmat puolueet sekä puoluekohtaiset tulokset diagrammina.

Organization: Varsinais-Suomen liitto
Kirkkonummen opaskartta

Opaskartta on yleistetty karttatuote, jonka ylläpitomittakaava on 1:20000. Kartta on julkaisu myös internet-sivulla http://kirkkonummi.karttatiimi.fi/

Opaskartta kattaa koko Kirkkonummen kunnan

Opaskartta sisältää tie-, katu- ja rataverkon, osoitetiedot, karkean maankäyttötiedon sekä palvelutietoja.

Opaskarttaa päivitetään jatkuvasti.

Organization: Kirkkonummen kunta
Työpaikkasaavutettavuus kävellen 2014

Turun kaupunkiseudun työpaikkasaavutettavuus kävellen kevyen liikenteen verkkoa sekä tie- ja katuverkkoa pitkin. Saavutettavuus on laskettu eksponenttimuotoisena etäisyysfunktiona keskimääräisestä matkan pituudesta painotettuna työpaikkojen määrällä. Analyysi on tehty OpenStreetMap-tieverkkoa ja yhdyskuntarakenteen seurantajärjestelmän (YKR) vuoden 2011 ruutuaineistoa hyväksikäyttäen. Tieverkolle on määritelty väylätyyppikohtaiset nopeudet ja ruutuaineistosta on haettu työpaikkojen määrä.

Organization: Ulkoinen lähde: Paikkatietohakemisto
Etelä-Karjalan maakuntakaavayhdistelmä yhtenäisessä tietomallissa

Etelä-Karjalan maakuntakaavayhdistelmä sisältää Etelä-Karjalan voimassa olevat maakuntakaavat (3 kpl): Etelä-Karjalan maakuntakaava (kokonaismaakuntakaava, voimaan 21.12.2011), Etelä-Karjalan 1. vaihemaakuntakaava (Kauppa, matkailu, elinkeinot ja liikenne, voimaan 19.10.2015) ja Etelä-Karjalan 2. vaihemaakuntakaava, jätevedenpuhdistamo Lappeenranta (voimaan 6.9.2023). Kaavojen tarkastelumittakaava on 1:100 000 (kaavan virallinen mittakaava).

Viralliset kaava-asiakirjat: Kaavaselostus, kaavamerkinnät ja -määräykset sekä kaavakartat pdf-muodossa ovat luettavissa ja ladattavissa Etelä-Karjalan liiton kotisivuilla: https://liitto.ekarjala.fi/maakuntasuunnittelu/aluesuunnittelu/ kunkin maakuntakaavan alasivuilta.
Rajapinnassa (WMS) kaava-aineisto on visualisoitu HAME-tietomallin mukaan, joka voi poiketa virallisten maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Organization: Etelä-Karjalan liitto
Uudenmaan 2. vaihemaakuntakaava - Östersundomin alue

Östersundomin alueen maakuntakaavassa käsitellään kaikki keskeiset maankäytön teemat. Kaava kattaa Helsingin Östersundomista Sipoonjokeen ulottuvan alueen sekä osan Vantaan Länsisalmea.

Alue jätettiin hyväksymättä Uudenmaan toisesta vaihemaakuntakaavasta, ja sen valmistelua jatkettiin omana kaavaprosessinaan. Korkein hallinto-oikeus antoi 10.5.2021 päätöksen, jonka mukaan hallinto-oikeuden aiempi päätös pysyi voimassa ja kaikki kaavaa koskevat valitukset hylättiin. Kaava sai siten lainvoiman.

Kaavassa kiinnitetään erityistä huomiota Natura-alueisiin, raideliikenneratkaisuun ja kestävän kasvun ohjaamiseen. Keskeisenä tavoitteena on sitoa taajamarakenne raideyhteyteen ja turvata tärkeät ekologiset yhteydet sekä olla heikentämättä merkittävästi Natura-alueiden luonnonarvoja.

Organization: Uudenmaan liitto
Sotkamon ajantasa-asemakaava

Sotkamon ajantasa-asemakaava on koostekartta hyväksytyistä ja lainvoiman saaneista asemakaavoista.  

Aineisto on tuotettu lainvoimaisten asemakaavojen pohjalta ja sitä ylläpidetään kaavan osalta vektori- ja kartan osalta rasterimuodossa.

Päivitys tehdään kaavamuutosten ja uusien kaavojen saavutettua lainvoiman.

Aineisto kattaa kunnan asemakaavoitetun alueen. 

Koordinaattijärjestelmä KKJ3. Korkeusjärjestelmä N60.

Organization: Ulkoinen lähde: Paikkatietohakemisto
Hyvinkään äänestysalueet

Hyvinkään äänestysalueet.
Aineisto päivitetään tarpeen mukaan rajausten muuttuessa.
Aineisto on katseltavissa julkisesta Hyvinkään karttapalvelusta sekä avoimena käytettävissä julkisesta WMS-rajapinnasta.

Organization: Ulkoinen lähde: Paikkatietohakemisto
Perinnemaisemat

Lounais-Suomen ympäristökeskuksen toimialueella kartoitettiin perinnemaisemia vuosina 1992-1997 osana valtakunnallista perinnemaisemainventointia. Inventoinnissa kohteet luokiteltiin käyttöhistorian, hoitotilanteen ja kasvillisuuden perusteella valtakunnallisesti (V), maakunnallisesti (M) tai paikallisesti (P) arvokkaiksi. Inventoinnit tehtiin maakuntakohtaisesti. Löydetyt alueet ovat yleensä varsin pienialaisia, keskimääräinen pinta-ala on 5,7 ha. Perinnemaisemien paikkatietoaineisto on Lounais-Suomen ympäristökeskuksen tuottama alueellinen aineisto, joka on yhteistyötahojen käytettävissä pyydettäessä. Varsinais-Suomen perinnemaisemat - Egentliga Finlands vårdbiotober ja Satakunnan perinnemaisemat- raporteissa kuvataan mm. niitty- ja karjatalouden kehitystä. Lisäksi ne sisältävät aluekuvaukset kaikista arvokkaista perinnemaisemista hoitosuosituksineen.

Organization: Ulkoinen lähde: Paikkatietohakemisto
Korkeusmalli 10 m

Korkeusmalli 10 m on koko Suomen kattava, maanpinnan korkeutta kuvaava malli, jonka ruutukoko on 10 m x 10 m ja korkeustiedon tarkkuus 1,4 metriä.

Tuote on avointa aineistoa.

Organization: Maanmittauslaitos
Kalliogeokemia

Suomen kalliogeokemian tietokannan aineisto kuvaa pää- ja hivenalkuaineiden pitoisuuksia Suomen kallioperässä. Kaikkiaan 6544 näytteestä analysoitiin 57 alkuaineen kokonais- ja osittaispitoisuudet usealla eri menetelmällä (XRF, ICP-MS, ICP-AES, GFAAS). Näytteet otettiin geologikairalla mahdollisimman muuttumattomasta kallioperästä vuosina 1990-1995 ja näytetiheys vaihtelee välillä 1 näyte/30 km2-1 näyte/120 km2. Aineiston kemialliset analyysit suoritettiin vuosina 1992-2001. Analyysitulosten toistettavuus ja analyyttinen tasonvaihtelu arvioitiin 375 toistonäyteparin avulla. Pienin luotettava pitoisuus määritettiin jokaiselle alkuaineelle ja analyysimenetelmälle. Kemiallisten pitoisuuksien lisäksi tietokanta sisältää paikkatiedon ja useita geologisia määreitä jokaiselle näytteelle. Aineisto ja sen käyttöopas on julkaistu vuonna 2007 ja ne ovat saatavilla Geologian tutkimuskeskuksen internetsivujen kautta.

Organization: Geologian tutkimuskeskus
Hyvinkään ajantasa-asemakaava

Hyvinkään ajantasa-asemakaava on koostekartta hyväksytyistä ja lainvoiman saaneista asemakaavoista. 
Aineisto on tuotettu lainvoimaisten asemakaavojen pohjalta ja sitä ylläpidetään vektorimuodossa. Päivitys ja ylläpito jatkuvaa.
Aineisto on julkaistu Hyvinkään internet karttapalvelussa ja on saatavissa WMS-katselurajapintapalvelusta.
Ajantasa-asemakaavassa on epätarkkuuksia. Tarkista varsinainen asemakaava sekä ajantasaiset kiinteistötiedot aina Hyvinkään kaavoituksesta ja tonttipalveluista.

Organization: Ulkoinen lähde: Paikkatietohakemisto
Korkeusmalli 2 m

Korkeusmalli 2 m on maanpinnan korkeutta kuvaava malli, jonka ruutukoko on 2 m x 2 m. Aineisto on tuotettu laserkeilausaineistosta, jonka pistetiheys on vähintään 0,5 pistettä neliömetrille. Tuotteen kattavuus perustuu valtakunnallisiin laserkeilauksiin, joissakin kohdissa ulkosaaristoa tai itärajaa korkeusmallia ei ole saatavilla.

Korkeusmalli 2 m tuotetaan kahdessa laatuluokassa: I laatuluokan korkeustarkkuus on keskimäärin 0,3 metriä ja II-laatuluokan korkeustarkkuus vaihtelee 0,3 ja yhden metrin välillä.

Tuote on avointa aineistoa.

Organization: Maanmittauslaitos
Uudenmaan voimassa olevien maakuntakaavojen epävirallinen yhdistelmä 13.3.2023

Uudellamaalla on samanaikaisesti voimassa useita maakuntakaavoja, jotka yhdessä muodostavat voimassa olevien maakuntakaavojen kokonaisuuden. Kokonaisuuden hahmottamista ja tulkintaa helpottavat epävirallinen yhdistelmäkartta sekä sen merkinnät ja määräykset. Kun vallitsevaa kaavatilannetta tulkitaan, on kaikki voimassa olevat maakuntakaavat ja maakuntakaavamerkinnät huomioitava samanaikaisesti.

Uudenmaan voimassa olevien maakuntakaavojen epävirallinen yhdistelmä 13.3.2023 sisältää kootusti eri kaavojen voimassa olevat kaavamerkinnät.

Maakuntakaavayhdistelmä sisältää voimassa olevat merkinnät kaavoista:
•	Helsingin seudun vaihemaakuntakaava
•	Itä-Uudenmaan vaihemaakuntakaava
•	Länsi-uudenmaan vaihemaakuntakaava
•	Uudenmaan 4. vaihemaakuntakaava
•	Uudenmaan 2. vaihemaakuntakaava - Östersundomin alue

Lisätietoja voimassa olevasta maakuntakaavatilanteesta 
https://uudenmaanliitto.fi/kaavoitus-ja-liikenne/maakuntakaavat/tulkinta-voimassa-olevasta-maakuntakaavatilanteesta/

Organization: Uudenmaan liitto
Hauen lisääntymistodennäköisyys 2007

Kartta kuvaa hauen lisääntymistodennäköisyyttä Tammisaaren saariston rannan läheisillä alueilla. Lisääntymistodennäköisyys on jaettu viiteen luokkaan jotka näkyvät kartalla eri värisinä, rantaviivaa myötäilevinä alueina.

Kartta soveltuu antamaan yleiskuvan hauen ja särjen lisääntymisalueista ja niiden jakautumisesta Tammisaaren saaristossa. Kartta ei sovellu paikallisen tason tarkkoihin lisääntymisaluekartoituksiin.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Lempäälän rakennuskiellot

Lempäälän rakennuskiellot sisältää tiedot Lempäälän kunnan voimassaolevista yleis- ja asemakaavan laatimista varten määrätyistä rakennuskielloista ja toimenpiderajoituksista. Aineisto perustuu Lempälään kunnan tekemiin päätöksiin rakennuskielloista ja toimenpiderajoituksista.

Aineistossa on esitetty rakennuskieltojen ja toimenpiderajoitusten sijainti aluemaisena sekä näiden ominaisuustietoja. Aineistoa ylläpidetään jatkuvasti.

Organization: Ulkoinen lähde: Paikkatietohakemisto
Imatran rakennuskiellot

Imatran kaupungin rakennuskieltoalueet.

Aineistoa päivitetään rakennuskieltopäätösten mukaisesti. Päivitys ja ylläpito jatkuvaa. 

Aineisto saatavissa ETRS-GK29(EPSG:3883) ja ETRS-TM35FIN(EPSG:3067) koordinaatistojärjestelmissä. 
Katseltavissa Imatran karttapalvelussa, saatavissa Imatran WMS- palvelusta.

Organization: Ulkoinen lähde: Paikkatietohakemisto
Mynämäki - Asemakaavojen yhdistelmä

Mynämäen ajantasa-asemakaava on koostekartta hyväksytyistä ja lainvoiman saaneista asemakaavoista.
Aineisto on tuotettu lainvoimaisten asemakaavojen pohjalta ja sitä ylläpidetään vektorimuodossa.
Päivitys ja ylläpito jatkuvaa. Käyttömittakaava 1:1 000 - 1:2 000.

Organization: Mynämäen kunta
Asumisen kerrosala uusissa asemakaavoissa Helsingin seudulla vuosina 2012-2015

​Aineisto sisältää hyväksytyt, lainvoimaistuneet ja ehdotetut asemakaavat Helsingin seudulla paikkatietomuodossa. Data on avointa.

Helsingin seudun ympäristöpalvelut on kerännyt Helsingin seudun 14 kunnasta (Espoo, Helsinki, Kauniainen, Vantaa, Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo, Tuusula, Vihti) paikkatietoaineistoja, joita on hyödynnetty Helsingin seudun Maankäytön, asumisen ja liikenteen aiesopimuksen 2012-2015 tavoitteiden toteutumisen seurannassa. Aineistot sisältävät paikkatietoa asemakaavoituksesta. Aineisto on kerätty kalenterivuosittain vuosilta 2012-2015. Asemakaava-aineistot sisältävät asemakaavarajaukset aluegeometrioina kaavavaiheittain. Asemakaavakohteissa kuvataan vain sellaiset asemakaavat, joissa on ollut mukana asumisen kerrosalaa. Avoin data on tuotettu seuranta-aineistojen pohjalta ja avattu kesällä 2016. Aineistoa ei päivitetä. Aineistot ovat saatavissa shp ja tab-formaateissa sekä wms-rajapintana.  

Ominaisuustiedot:
ID=Kohteen yksilöivä tunniste
Kunta= Kohteen sijaintikunnan nimi
Kaavatun= Kohteen kaavatunnus
Kaavanimi= Kaavan nimi
Hyväksymis= Kohteen hyväksymisvuosi
Lainvoim = Kohteen lainvoimaistumisvuosi
Nähtäville = Ehdotuksen nähtäville asettamisen hyväksymisvuosi
Netto_AK= Kaavassa osoitettu uusi kerrostalojen kerrosala
Netto_AP= Kaavassa osoitettu uusi rivi- ja ketjutalojen kerrosala
Netto_AO= Kaavassa osoitettu uusi erillispientalojen kerrosala
Netto_kerr = Netto_kerrosala_yhteensä eli kaavassa osoitettu uusi asuinkerrosala yhteensä
Brutto_ker = Brutto_kerrosala_yhteensä eli kaavassa osoitettu asuinkerrosala
Valitus= Kyllä, jos hyväksymispäätöksestä on valitettu. Ei, jos ei ole valitettu. Vuodelta 2012 tietoa ei ole: ei tietoa. 

Aineistojen koordinaatisto: ETRS-GK25.
Kerrosala=kerrosneliömetriä, k-m²
Laatu=Ominaisuustiedoissa esitettyjen lukujen erotus Helsingin seudun MAL-seurannassa raportoituihin lukuihin on hyvin vähäinen tai olematon. 
Copyright= © Helsingin seudun kunnat, HSY ja Uudenmaan liitto


Aineistot löytyvät osoitteesta: www.hsy.fi/avoindata sekä https://kartta.hsy.fi/ 
Lisätietoja antaa avoindata@hsy.fi

Organization: Ulkoinen lähde: Paikkatietohakemisto
Helsingin kaupungin ajantasa-asemakaava

Helsingin kaupungin ajantasa-asemakaavakartta on koostekartta hyväksytyistä ja lainvoiman saaneista asemakaavoista. Karttaan liittyy erillisenä karttana asemakaavahakemistokartta, jossa on esitetty asemakaavojen ulkorajat ja tunnukset.  Aineisto on tuotettu lainvoimaisten asemakaavojen pohjalta. Päivitys ja ylläpito jatkuvaa.  Aineiston koordinaatistojärjestelmä on ETRS-GK25 tasokoordinaatisto  (EPSG:3879) Aikaisemmin käytössä oli Helsingin erilliskoordinaatisto. Ajantasa-asemakaavakarttaa ylläpidetään sähköisesti.

Aineisto on saatavilla WMS-, WMTS ja WFS-rajapintapalvelusta tasonimillä

Ajantasa_asemakaava (vain WMS ja WMTS)
Ajantasa_asemakaava_maanalainen (vain WMS ja WMTS)
Ajantasa_asemakaava_maanpaallinen (vain WMS ja WMTS)
Ajantasa_asemakaava_maanpaallinen_varillinen (vain WMS ja WMTS)
Yleiskaava_maanalainen_2021 (vain WMS)
Kaavahakemisto_alue_kaava_voimassa
Kaavahakemisto_alue_kaava_vireilla
Kaavahakemisto_alue_maanalainenkaava_voimassa
Kaavahakemisto_alue_maanalainenkaava_vireilla
Kaavahakemisto_alue_nimenmuutospaatos_voimassa
Kaavahakemisto_alue_nimenmuutoskaava_voimassa

Organization: Ulkoinen lähde: Paikkatietohakemisto
Rakennuskannan keskittyneisyys Varsinais-Suomessa 2005

Antti Vasasen laatima, Kuntarakenteen kehittämisen edellytykset Varsinais-Suomessa -julkaisun tarpeisiin tehty kartta Varsinais-Suomen alueen rakennuskannan keskittyneisyydestä vuonna 2005. Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Maaperä 1:200 000 (maalajit)

Maaperä 1:200 000 (maalajit) sisältää vuosien 2002-2009 aikana tuotettua aineistoa koko Suomen alueelta. Aineistoa voidaan käyttää seutusuunnittelussa, maanpuolustuksessa, maannoskartoituksessa (EU) ja erilaisissa alueellisissa yhteistyökartoituksissa. Kartoitusmittakaava on ollut 1:50 000-1:200 000. Keskimittakaavaisen aineiston muodostamiseeen on käytetty yleistettyä 1:20 000, 1:50 000 ja 1:100 000 maaperän peruskarttaa, ja 1:200 000 mittakaavaista uustuotantoa, joka perustuu tulkintaan ja maastokartoitukseen. Maalajikuvion minimikoko on yleensä noin 6 ha, poikkeuksena jäätikköjokimuodostumat, reunamoreenimuodostumat ja kumpumoreenit, joita kuvataan aineistossa 2 ha pinta-alaa suuremmat alueet. Peittävä turvekerrostuma on kuvattu uustuotannossa soistumana (0-0,3 m turvetta), ohuena turpeena (0,3-0,6 m turvetta) ja paksuna turpeena (yli 0,6 m turvetta). Soistumat, kivikot ja avokalliot on lisätty uustuotantoon Maanmittauslaitoksen maastotietokannan vastaavista kuvioista yleistämällä. Uustuotannon yhteydessä on kerätty maastohavaintoja maapeitteen paksuudesta ja kerrosjärjestyksestä 1 metrin syvyydessä sekä kalliopaljastumista.
Maaperä 1:200 000 (maalajit) -aineistolle on tehty koordinaatistomuunnos maaliskuussa 2013. Muunnos kartastokoordinaattijärjestelmän yhtenäiskoordinaatistosta ETRS-TM35FIN -koordinaatistoon on tehty kolmioittaista affiinista muunnosta käyttäen.

Organization: Geologian tutkimuskeskus
Yleisimmät asuintalotyypit Turussa 2018

Aineisto perustuu Turun kaupungin pienaluetilastoihin vuodelta 2018. Alueiden yleisimmät asuintalotyypit on laskettu suhteuttamalla kunkin talotyypin määrä talotyyppien kokonaismäärään alueella. 

Aineistossa talotyypit on eroteltu neljään kategoriaan: erilliset pientalot, rivi- tai ketjutalot, asuinkerrostalot ja muut rakennukset (liike-, toimisto- ym.). Joiltain alueilta (Telakka, Rahtisatama, Orjasmäki ym.) ei ole tietoja.

Aineisto soveltuu Turun rakennuskannan yleisluontoiseen tarkasteluun. Tarkempaa analyysiä talotyyppien keskinäisistä suhteista kullakin pienalueella voi tehdä tutkimalla Turun kaupungin alkuperäistä taulukkoaineistoa.

Organization: Ulkoinen lähde: Paikkatietohakemisto
Varsinais-Suomen äänestysalueet 2012

Varsinais-Suomen äänestysalueet 2012. Aineisto on kerätty Varsinais-Suomen kunnilta. Aineisto vaihtelee tarkkuudeltaan ja se on osittain kuvaruutudigitoitua vanhoista käsin piirretyistä kartoista.

Organization: Ulkoinen lähde: Paikkatietohakemisto
Varsinais-Suomen maakuntakaavayhdistelmä yhtenäisessä tietomallissa

Maakuntakaava on yleispiirteinen suunnitelma alueiden käytöstä maakunnassa tai sen osa-alueella. Kaava ohjaa kuntien kaavoitusta ja viranomaisten muuta alueiden käyttöön liittyvää suunnittelua. Maakuntakaavassa osoitetaan maakunnan kehittämisen kannalta tarpeellisia alueita ja alueiden käytön sekä yhdyskuntarakenteen periaatteita.

Kaava esitetään kartalla kaavamerkintöjen ja -määräysten avulla. Selostuksessa esitetään kaavan tavoitteet, vaikutukset ja muut tarpeelliset tiedot. Maakuntakaava voidaan laatia kokonaismaakuntakaavana tai vaiheittain jotakin tiettyä aihekokonaisuutta käsittelevänä kaavana.

Maankäyttö ja rakennuslaki (MRL) asettaa kehykset maakuntakaavan laadinnalle ja valtakunnalliset alueidenkäyttötavoitteet (VAT) ohjaavat maakuntakaavan sisältöä ja kaavaprosessia. Maakuntakaavan laatimisesta vastaa maakunnan liitto.

Vahvistetut/hyväksytyt maakuntakaavat Varsinais-Suomessa:
Luonnonarvojen ja -varojen vaihemaakuntakaava, hyväksytty maakuntavaltuustossa 14.6.2021
Taajamien maankäytön, palveluiden ja liikenteen vaihemaakuntakaava, hyväksytty maakuntavaltuustossa 11.6.2018
Tuulivoimavaihemaakuntakaava, vahvistuspäätös 9.9.2014
Loimaan seudun, Turun seudun kehyskuntien, Turunmaan ja Vakka-Suomen maakuntakaavat, vahvistuspäätös 20.3.2013
Salo-Lohja -oikoradan vaihemaakuntakaava, vahvistuspäätös 4.12.2012 (korvautunut taajamien maankäytön, palveluiden ja liikenteen vaihemaakuntakaavalla)
Salon seudun maakuntakaava, vahvistuspäätös 12.11.2008
Turun kaupunkiseudun maakuntakaava, vahvistuspäätös 23.8.2004
E18-moottoritien vaihemaakuntakaava, vahvistuspäätös 25.9.2002 (korvautunut Salon seudun maakuntakaavalla).

Aineisto on visualisoitu HAME -tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Aineiston latauslinkki löytyy "Varsinais-Suomen maakuntakaavayhdistelmä"-aineiston metatiedoista.

Organization: Varsinais-Suomen liitto
Occurences of some bottom animals in Turku, Naantali and Southeast Finland 2011

Kaakkois-Suomen sekä Turun ja Naantalin merialueella dominoivina esiintyvät pohjaeläinlajit sekä likaantumista indikoivien lajien yksilöntiheydet. Aineisto on laadittu Ympäristöhallinnon Hertta-tietokannasta yhdistämällä vuosien 2006-2009 pohjaeläintiedot.

Organization: Ulkoinen lähde: Paikkatietohakemisto
D-luokan matkustaja-aluksen liikennöimän merialueen rajat

Sisältää viivamuotoisen aineiston, joka kuvaa D-alueen ulkorajaa ja D-alueeseen kuuluvia reittejä. D-alueen muodostavat alueet, jotka jäävät rantaviivan ja ulkorajan väliin sekä reitit Kotka-Kaunissaari, Kotka-Haapasaari ja Kotka-Rankki. 
Henkilöluettelolain mukaisesti pienten matkustaja-alusten matkustajien henkilötietoja ei tarvitse ilmoittaa Nautilus-palveluun, jos alus liikennöi alle tunnin kestävän matkan D-alueella ja satamien välinen matka kestää alle tunnin.

Organization: Liikenne- ja viestintävirasto Traficom
Pääraiteen tasoristeykset

Pääraiteen tasoristeykset -karttataso on Väyläviraston Tasoristeyspalvelua varten luotu aineisto, jossa esitetään Suomen rataverkon pääraiteilla sijaitsevat tasoristeykset. Aineistossa on yhdistelty neljän eri Ratkon rata-aineiston attribuuttietoja (Tasoristeykset, Merkki (tasoristeys), Kansi (tasoristeys) sekä Varoituslaitos (tasoristeys). WMS-rajapinnassa sekä karttapalvelussa aineisto on visualisoitu sen mukaan, onko tasoristeyksessä puomia ja millainen puomi siinä mahdollisesti on. Aineisto päivittyy kerran viikossa ja se kattaa koko Suomen rataverkon.

Organization: Väylävirasto
Suomen eliömaakunnat

Suomen eliömaakunnat, joista toisinaan käytetään myös nimeä luonnontieteelliset maakunnat, ovat vuoden 1930 kuntarajojen perusteella määriteltyjä valtakunnan osa-alueita, jotka pyrkivät jakamaan Suomen eliömaantieteellisiin kokonaisuuksiin. Koska kuntien rajat ovat ajan mittaan muuttuneet monin tavoin, eliömaakuntien rajat eivät noudata monin paikoin mitään nykyisiä hallinnollisia rajoja.

Eliömaakuntien rajat on perinteisesti esitetty julkaisuissa pienimittakaavaisilla kartoilla, joilla eliömaakuntien rajat on esitetty likimääräisesti. Lajitietokeskus käyttää eliömaakuntien rajoina aineistoa, joka perustuu Luonnontieteellisen keskusmuseon kasvimuseossa tehtyyn selvitystyöhön vuoden 1930 kuntarajoista.

Alkuperäiset eliömaakunnat ulottuivat idässä Jäämerelle asti ja kaakossa Laatokan itäpuolelle. Sotien jälkeen tapahtuneiden alueluovutusten jälkeen Nyky-Suomen alueella on 21 eliömaakuntaa. Kullakin eliömaakunnalla on suomen- ja latinankielinen nimi sekä suomen- ja latinankielinen lyhenne. Hyönteistieteellisessä kirjallisuudessa on käytetty muutamista Pohjois-Suomen eliömaakunnista vaihtoehtoisia nimiä, jotka on myös esitetty oheisessa taulukossa virallisen nimen alapuolella.

Organization: Ulkoinen lähde: Paikkatietohakemisto
Vantaan yleiskaavojen yhdistelmä

Voimassa olevien yleiskaavojen yhdistelmä. Esitysmuoto: rasteri.
Yleiskaava on yleispiirteinen suunnitelma, jolla ohjataan kaupungin yhdyskuntarakennetta, maankäyttöä ja liikenneverkkoa. Siinä varataan alueita mm. asumisen, työpaikkojen, liikenteen, luonnonsuojelun ja virkistyksen tarpeisiin. Yleiskaava esitetään kartalla, ja siihen kuuluvat lisäksi kaavamerkinnät ja -määräykset sekä kaavaselostus.
Tyypillisiä yleiskaavassa ratkaistavia asioita ovat mm. uudet pääliikenneväylät, kaupungin laajenemissuunnat ja erityistoimintojen kuten varikkojen, jätteenkäsittelylaitosten ja vastaavien ympäristöhäiriötä aiheuttavien toimintojen sijoittuminen.
Pääosalla Vantaata on voimassa kaupunginvaltuuston 17.12.2007 hyväksymä yleiskaava 2007, joka on tullut voimaan kuulutuksin 25.2.2009, 3.6.2009 ja 13.1.2010. Osalla Länsi-Vantaata on voimassa kaupunginvaltuuston 19.6.2006 hyväksymä Marja-Vantaan osayleiskaava, joka tuli voimaan 9.7.2008. Pienellä osalla Hakkilaa ja Jokiniemeä on voimassa kaupunginvaltuuston 14.9.1992 hyväksymä Vantaan yleiskaava 1992.

Organization: Ulkoinen lähde: Paikkatietohakemisto